CELEX: 31994D0865
Language: el
Date: 1994-12-20 00:00:00
Title: 94/865/ΕΚ: Απόφαση της Επιτροπής της 20ής Δεκεμβρίου 1994 για τροποποίηση της απόφασης 93/44/ΕΟΚ σχετικά με την έγκριση των προγραμμάτων που αφορούν την εαρινή ιαιμία του κυπρίνου και που έχουν υποβληθεί από το Ηνωμένο Βασίλειο, καθώς επίσης και για τον καθορισμό των συμπληρωματικών εγγυήσεων για ορισμένα είδη ιχθύων που προορίζονται για την Μεγάλη Βρετανία, τη Βόρειο Ιρλανδία και τις νήσους του Man και Guernsey

Avis juridique important

|

31994D0865

94/865/ΕΚ: Απόφαση της Επιτροπής της 20ής Δεκεμβρίου 1994 για τροποποίηση της απόφασης 93/44/ΕΟΚ σχετικά με την έγκριση των προγραμμάτων που αφορούν την εαρινή ιαιμία του κυπρίνου και που έχουν υποβληθεί από το Ηνωμένο Βασίλειο, καθώς επίσης και για τον καθορισμό των συμπληρωματικών εγγυήσεων για ορισμένα είδη ιχθύων που προορίζονται για την Μεγάλη Βρετανία, τη Βόρειο Ιρλανδία και τις νήσους του Man και Guernsey  

Επίσημη Εφημερίδα αριθ. L 352 της 31/12/1994 σ. 0075 - 0075 Φινλανδική ειδική έκδοση: Κεφάλαιο 3 τόμος 65 σ. 0207  Σουηδική ειδική έκδοση: Κεφάλαιο 3 τόμος 65 σ. 0207 

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1994 για τροποποίηση της απόφασης 93/44/ΕΟΚ σχετικά με την έγκριση των προγραμμάτων που αφορούν την εαρινή ιαιμία του κυπρίνου και που έχουν υποβληθεί από το Ηνωμένο Βασίλειο, καθώς επίσης και για τον  καθορισμό των συμπληρωματικών εγγυήσεων για ορισμένα είδη ιχθύων που προορίζονται για την Μεγάλη Βρετανία, τη Βόρειο Ιρλανδία και τις νήσους του Man και Guernsey (94/865/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 91/67/ΕΟΚ του Συμβουλίου της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας (1), όπως τροποποιήθηκε από την οδηγία 93/54/ΕΟΚ (2), και ιδίως το άρθρο 12  παράγραφος 3,  Εκτιμώντας:  ότι, με την απόφαση 93/44/ΕΟΚ (3), η Επιτροπή έχει εγκρίνει τα προγράμματα που αφορούν την εαρινή ιαιμία του κυπρίνου που είχαν υποβληθεί από το Ηνωμένο Βασίλειο- ότι, μετά από την έγκριση αυτών των προγραμμάτων, πρέπει να τηρούνται συμπληρωματικές εγγυήσεις κατά την είσοδο ορισμένων ειδών ιχθύων στις περιοχές που αποτελούν το αντικείμενο αυτών των προγραμμάτων- ότι, μετά από την έγκριση της οδηγίας 93/54/ΕΟΚ, πρέπει να διευκρινιστεί για ποια είδη εφαρμόζονται οι συμπληρωματικές εγγυήσεις- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η απόφαση 93/44/ΕΟΚ τροποποιείται ως εξής:  1. Στο άρθρο 2, η εισαγωγική φράση της παραγράφου 1 αντικαθίσταται από το ακόλουθο κείμενο:  "1. Η είσοδος, στις περιοχές που αναφέρονται στο πρώτο άρθρο, ζωντανών ιχθύων που ανήκουν στα ευαίσθητα είδη στο VPC τα οποία αναφέρονται σε παράρτημα, καθώς επίσης και των αυγών τους που δεν προορίζονται άμεσα για ανθρώπινη κατανάλωση, υπόκειται: ".  2. Προστίθεται το ακόλουθο παράρτημα:  "ΠΑΡΑΡΤΗΜΑ Είδη ευαίσθητα στην εαρινή ιαιμία του κυπρίνου.  Cyprinus carpio.  Ctenopharyngodon idella.  Hypophtalmichtys sp.  Carassius auratus Rutilus rutilus Scardinius erythrophtalmus Tinca tinca Leuciscus idus Carassius carassius Silurus glanis Esox lucius"  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 20 Δεκεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 46 της 19. 2. 1991, σ. 1.  (2) ΕΕ αριθ. L 175 της 19. 7. 1993, σ. 34.  (3) ΕΕ αριθ. L 16 της 25. 1. 1993, σ. 53.